02015190412020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1519 


4 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή εργασία προσωπικού με σχέση εργασίας 
ιδιωτικού δικαίου του Οργανισμού Ασφάλισης 
Ελευθέρων Επαγγελματιών - Ταμείου Συντάξεων 

Αυτό κινητιστών ΟΑΕ Ε - ΤΣΑ. 1 

Τροποποίηση της 30824/27.6.2001 απόφασης του 
Υπουργού Εργασίας και Κοινών. Ασφαλίσεων 
«Πρόγραμμα για κατάρτιση και απόκτηση εργα¬ 
σιακής εμπειρίας ανέργων πτυχιούχων Α.Ε.Ι., 
Τ.Ε.Ι., διπλωματούχων Ι.Ε.Κ., αποφοίτων Τ.Ε.Λ., 
Ε.Π.Λ. και Τ.Ε.Ε. Β' κύκλου όπως τροποποιήθηκε 

με την 30440/18.6.2002 όμοια. 2 

Προϋποθέσεις ίδρυσης και λειτουργίας Βρεφονηπια¬ 
κών Σταθμών Ολοκληρωμένης Φροντίδας από Δη¬ 
μοτικές Επιχειρήσεις του άρθρου 277 και επόμενα 
του Δημοτικού και Κοινοτικού Κώδικα (Δ.Κ.Κ.), Δια¬ 
δημοτικές Επιχειρήσεις, Ενώσεις Δημοτικών Επι¬ 
χειρήσεων και φορείς ιδιωτικού δικαίου μη κερδο¬ 
σκοπικού χαρακτήρα. 3 


ΑΠΟΦΑΣΕΙ Σ 

Αριθ. 2/66775/0022 (1) 

Υπερωριακή εργασία προσωπικού με σχέση εργασίας 
ιδιωτικού δικαίου του Οργανισμού Ασφάλισης Ελευ¬ 
θέρων Επαγγελματιών-Ταμείου Συντάξεων Αυτοκινη¬ 
τιστών ΟΑΕΕ - ΤΣΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου Ν. 2470/97 (ΦΕΚ40/Α/21.3.97) «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15του Ν. 2592/98 (ΦΕΚ57/Α/18.3.98) και το άρθρο ΙΟτου 
Ν. 2606/98. 

2. Την 2/13071/0022/18.5.99 εγκύκλιο του Υπουργείου 
Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 


3. Το γεγονός ότι έχουν εκδοθεί οι σχετικές αποφάσεις 
κατ’εφαρμογή της εργατικής Νομοθεσίας από την αρμό¬ 
δια Δ/νση Επιθώρησης Εργασίας της Οικείας Νομαρχίας. 

4. Την ανάγκη υπερωριακής απασχόλησης του προσωπι¬ 
κού με σχέση εργασίας ιδιωτικού δικαίου του ΟΑΕΕ-ΤΣΑ. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τεσσάρων χιλιάδων 
εξακοσίων πενήντα έξι (4.656) ευρώ περίπου και θα βα¬ 
ρύνει τις εγγεγραμμένες πιστώσεις στον προϋπολογισμό 
του ΟΑΕΕ-ΤΣΑ, έτους 2002. 

6. Την 2/80345/8.11.99 κοινή υπουργική απόφαση «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91», αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας για 10 υπαλλήλους με σχέση εργασίας ιδιωτικού 
δικαίου του ΟΑΕΕ-ΤΣΑ, 1200 ώρες συνολικά, για το Β' 
εξάμηνο 2002. 

Οι ημέρες απασχόλησής τους είναι όλες τις ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. Υπεύθυνος 
για την παρακολούθηση και τον έλεγχο της πραγματικής 
παροχής της υπερωριακής απασχόλησης ορίζονται οι 
Προϊστάμενοι Δ/νσεωντου Οργανισμού. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2002 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 

Υπουργείου Οικονομίας Υπουργείου Εργασίας 

και Οικονομικών και Κοιν. Ασφαλίσεων 

I. ΚΟΥΣΟΥΛΑΚΟΣ Δ. ΔΑΣΚΑΛΑΚΗΣ 

-♦- 

Αριθ. 32036 (2) 

Τροποποίηση της 30824/27.6.2001 απόφασης του Υπουρ¬ 
γού Εργασίας και Κοινών. Ασφαλίσεων «Πρόγραμμα 
για κατάρτιση και απόκτηση εργασιακής εμπειρίας 
ανέργων πτυχιούχων Α.Ε.Ι., Τ.Ε.Ι., διπλωματούχων 
Ι.Ε.Κ., αποφοίτων Τ.Ε.Λ., Ε.Π.Λ. και Τ.Ε.Ε. Β' κύκλου 
όπως τροποποιήθηκε με την 30440/18.6.2002 όμοια. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του 

Ν. 1558/85 «Κυβέρνηση και Κυβερνητικά Όργανα» (ΦΕΚ 
137Α). 

2. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

3. Τις διατάξεις του Π.Δ 368/89 «Οργανισμός του 
Υπουργείου Εργασίας» (ΦΕΚ 163 Α). 

4. Τις διατάξειςτου Ν. 2434/96 (ΦΕΚ/188/Α) «Μέτραπο¬ 
λιτικής για την απασχόληση και την επαγγελματική εκπαί¬ 
δευση και κατάρτιση και άλλες διατάξεις». 

5. Τις διατάξεις του άρθρου 18 παρ. 3 και 4 του Ν. 
2224/94 «Ρυθμίσεις θεμάτων εργασίας, συνδικαλιστικών 
δικαιωμάτων κ.λπ.» (ΦΕΚ 112/Α). 

6. Τις διατάξεις της 118267/14.12.2000 (ΦΕΚ 1595/ 
Β”) Κοινής Υπουργικής Απόφασης «Σύσταση και λει¬ 
τουργία Ειδικής Υπηρεσίας Διαχείρισης Επιχειρησια¬ 
κού Προγράμματος Απασχόληση και Επαγγελματική 
Κατάρτιση». 

7. Τις διατάξεις της 2/34255/0022/6.6.2001 (ΦΕΚ 
746/Β/14.6.2001) κοινής υπουργικής απόφασης Υπουρ¬ 
γών Οικονομικών και Εργασίας & Κοινών. Ασφαλίσεων 
«Καθορισμός αμοιβής υπαλλήλων του ΟΑΕΔ για τη διε¬ 
νέργεια ελέγχου σε προγράμματα Κατάρτισης και Απα¬ 
σχόλησης». 

8. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομέ- 
νων στην αγορά εργασίας. 

9. Τον Κανονισμό του Ε.Κ.Τ. 1784/12.7.99, τον Κανονι¬ 
σμό Επιλεξιμότητας 1685/28.7.2000 και τον Κανονισμό 
των Διαρθρωτικών Ταμείων 1260/21.6.99. 

10. Το επιχειρησιακό Πρόγραμμα «Απασχόληση και 
Επαγγελματική Κατάρτιση 2000-2006». 

11. Τις 30824/27.6.2001 και 30440/18.6.2002 απο¬ 
φάσεις του Υπουργού Εργασίας & Κοινών. Ασφαλί¬ 
σεων. 

12. Την 822/12.3.2002 απόφαση του Δ.Σ. του ΟΑΕΔ 
(αριθμ. συνεδρ. 9/12.3.2002) που μας κοινοποιήθηκε 
με το Β107301/15.3.2002 έγγραφό του, αποφασίζου¬ 
με: 

Τροποποιούμε την 30824/27.6.2001 απόφασή μας 
στην παραγρ. 13, όπως αυτή τροποποιήθηκε με την 
30440/18.6.2002 όμοια, ως εξής. «Οποιαδήποτε διαφο¬ 
ρά προκύψει μεταξύ του ΟΑΕΔ και των φορέων θα επι¬ 
λύεται με απόφαση των προϊσταμένων των Υ.Ν. Τ.Υ., Γ.Ε. 
και ΚΠΑ του ΟΑΕΔ. Οι φορείς δύνανται να υποβάλλουν 
ένσταση εντός δέκα (10) ημερών από την κοινοποίηση 
της απορριπτικής απόφασης, η οποία θα εξετάζεται από 
Επιτροπή η οποία θα ορισθεί με απόφαση του Δ.Σ. του 
ΟΑΕΔ». 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2363/95 (περί Δημοσίου Λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 


Αριθ. Πΐβ/Γ. Π. οικ. 116847 (3) 

Προϋποθέσεις ίδρυσης και λειτουργίας Βρεφονηπιακών 
Σταθμών Ολοκληρωμένης Φροντίδας από Δημοτικές 
Επιχειρήσεις του άρθρου 277 και επόμενα του Δημο¬ 
τικού και Κοινοτικού Κώδικα (Δ.Κ.Κ.), Διαδημοτικές 
Επιχειρήσεις, Ενώσεις Δημοτικών Επιχειρήσεων και 
φορείς ιδιωτικού δικαίου μη κερδοσκοπικού χαρακτή¬ 
ρα. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. των παρ. 2 και 4 του άρθρου 1 του Ν. 2345/95 «Οργα¬ 
νωμένες υπηρεσίες παροχής προστασίας από φορείς 
κοινωνικής πρόνοιας και άλλες διατάξεις»(ΦΕΚ 213 τ. Α'). 

β. του Ν. 2218/94 «Ίδρυση Νομαρχιακής αυτοδιοίκη¬ 
σης, τροποποίηση διατάξεων για την πρωτοβάθμια αυτο¬ 
διοίκηση και την περιφέρεια και άλλες διατάξεις» (ΦΕΚ90 
τΑ ')· 

γ. του Ν. 2240/94 «Συμπλήρωση διατάξεων για τη Νο¬ 
μαρχιακή Αυτοδιοίκηση και άλλες διατάξεις» (ΦΕΚ 153 τ. 
Α'). 

δ. του άρθρου 29Ατου Ν. 1558/85 (ΦΕΚ 137τ. Α') όπως 
προστέθηκε μετο άρθρο 27του Ν. 2081 /92 (ΦΕΚ 154τ. Α') 
με το οποίο καθορίζεται έλεγχος των δαπανών που προ- 
καλούν οι κανονιστικές διοικητικές πράξεις και όπως αυ¬ 
τό αντικαταστάθηκε μετο άρθρο 1 παρ.2του Ν. 2469/97 
(ΦΕΚ38τ. Α'). 

2. Το Π.Δ/μα 95/2000 «Οργανισμός του Υπουργείου 
Υγείας και Πρόνοιας» (ΦΕΚ 76 τ. Α'), όπως τροποποιήθη¬ 
κε μεταγενέστερα με το 299/2000 (ΦΕΚ 240 τ. Α') όμοιο. 

3. Την 3418/2002 (ΦΕΚ 861 /Β/2002) απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Θάνο». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Ορισμός - Σκοπός των Βρεφονηπιακών Σταθμών 
Ολοκληρωμένης Φροντίδας 

1. Βρεφονηπιακοί Σταθμοί Ολοκληρωμένης Φροντίδας 
είναι οι Μονάδες που φροντίζουν παιδιά βρεφικής και 
προσχολικής ηλικίας από 8 μηνών έως 6,5 ετών και παιδιά 
με αναπηρία από 2,5 έως 6,5 ετών για ορισμένο χρονικό 
διάστημα της ημέρας. 

Οι Μονάδες παρέχουν συγκεκριμένες υπηρεσίες στα 
παιδιά και εξασφαλίζουν σε αυτά τα ακόλουθα: 

• Υγιεινή και ασφαλή παραμονή, προσαρμοσμένη στις 
ανάγκες κάθε ηλικίας φίλο ξένο υμένων παιδιών, σε κτίριο 
κατασκευασμένο σύμφωνα με τις οριζόμενες στο άρθρο 
3, τεχνικές προδιαγραφές. 

• Απασχόληση, διαπαιδαγώγηση, παιχνίδι, ψυχαγωγία, 
ανάπαυση, ψυχολογική βοήθεια ανάλογα με την ηλικία. 

• Μέριμνα για την ομαλή ψυχοσυναισθηματική και υγι¬ 
εινή ανάπτυξη των παιδιών και παροχή συμβουλευτικής 
ενημέρωσης και υποστήριξης στις οικογένειές τους. 

• Υγιεινή και επαρκή διατροφή με σωστή ποιοτική σύν¬ 
θεση. 

• Φροντίδα για την ατομική καθαριότητά τους, καθώς 
και την καθαριότητα των χώρων της Μονάδας. 

• Τακτική ιατρική παρακολούθηση. 

2. Οι Βρεφονηπιακοί Σταθμοί Ολοκληρωμένης Φροντί¬ 
δας (ΒΣΟΦ) διαθέτουν απαραίτητα τα παρακάτω τμήμα¬ 
τα: 

α) Τμήμα βρεφών για βρέφη από 8 μηνών μέχρι 2,5 ετών 

β) Τμήμα νηπίων για παιδιά από 2,5 ετών μέχρι 6,5 ετών 

γ) Τμήμα νηπίων με αναπηρία από 2,5 ετών μέχρι 6,5 
ετών 

Άρθρο 2 

Άδεια ίδρυσης και λειτουργίας 

ι. Για τη λειτουργία ΒΣΟΦ είναι απαραίτητη η έκδοση 
άδειας ίδρυσης και λειτουργίας από την οικεία Νομαρ¬ 
χιακή Αυτοδιοίκηση. 

ιι. Η άδεια ίδρυσης και λειτουργίας χορηγείται από τη Δι¬ 
εύθυνση ή το Τμήμα Κοινωνικής Πρόνοιας της Νομαρχια¬ 
κής Αυτοδιοίκησης του τόπου εγκατάστασης του ΒΣΟΦ, 
μετά την υποβολή των παρακάτω δικαιολογητικών: 

1. Αίτηση του νομικού προσώπου που να αναγράφει τα 
στοιχεία του κατά νόμο υπευθύνου αυτού, την επωνυμία 
του Σταθμού, την έδρα, το μέγιστο αριθμό των φιλοξε- 
νουμένων βρεφών, νηπίων και παιδιών με αναπηρία. 

2. Καταστατικό του νομικού προσώπου. 

3. Βεβαίωση ορισμού υπευθύνου του νομικού προσώ¬ 
που. 

4. Πιστοποιητικό ποινικού μητρώου του υπευθύνου του 
νομικού προσώπου, που θα αναφέρει ότι αυτό δεν έχει κα- 
ταδικασθεί αμετάκλητα σε οποιαδήποτε ποινή για κα¬ 
κούργημα ή για ένα από τα πλημμελήματα της κλοπής, 
υπεξαίρεσης, απάτης, εκβίασης, πλαστογράφησης, συ¬ 
κοφαντικής δυσφήμισης, παραχάραξης και εκ δόλου σω¬ 
ματικής βλάβης, παράβασης των διατάξεων περί ναρκω¬ 
τικών ή για έγκλημα που αναφέρεται στα ήθη και ότι δεν 
έχει στερηθεί λόγω καταδίκης για οποιαδήποτε αξιόποινη 
πράξη των πολιτικών του δικαιωμάτων. 


5. Υπεύθυνη δήλωση ότι δε διώκεται και ότι δεν έχει τε¬ 
θεί υπό απαγόρευση ή δικαστική αντίληψη. 

6. Μισθωτήριο συμβόλαιο θεωρημένο απάτην αρμόδια 
Δ.Ο.Υ. σε περίπτωση ενοικίασηςτου κτιρίου του Σταθμού 
ή παραχωρητήριο ή απόφαση παραχώρησης των χώρων 
σε περίπτωση παραχώρησης. 

7. Οικοδομική άδεια ή άλλο πιστοποιητικό ή βεβαίωση 
νομιμότητας υφισταμένου κτιρίου, από την αρμόδια Πο¬ 
λεοδομία ή Πολεοδομικό Γ ραφείο. 

8. Κάτοψη των χώρων που θα λειτουργήσει ο ΒΣΟΦ, 
υπογραμμένη από μηχανικό και υπεύθυνη δήλωσή του ότι 
τηρούνται οι τεχνικές προδιαγραφές της παρούσας από¬ 
φασης. 

9. Βεβαίωση της Πυροσβεστικής Υπηρεσίας. 

10. Υπεύθυνη δήλωση του νομικού προσώπου για: 

α) την επάρκεια ύδρευσης, ηλεκτροδότησης, τηλεφω¬ 
νικής σύνδεσης, θέρμανσης, αποχέτευσης των χώρων 
που θα φιλοξενούνται τα παιδιά 

β) τον αριθμό των παιδιών που θα φιλοξενούνται, το 
ωράριο λειτουργίας, τα τμήματα που θα λειτουργήσουν, 
τις παρεχόμενες Υπηρεσίες καιτον Εσωτερικό Κανονισμό 
του Σταθμού. 

γ) το προσωπικό που θα προσληφθεί στο Σταθμό. 

Άρθρο 3 

Τεχνικές προδιαγραφές 

Α. Οι ΒΣΟΦ υπάγονται στις διατάξεις: 

Του Κτιριοδομικού Κανονισμού στην κατηγορία χρήσης 
Υγεία και Κοινωνική Πρόνοια. 

Του Κανονισμού Πυροπροστασίας Νέων Κτιρίων στην 
κατηγορία χρήσης Η. 

Β. ΚΤΙΡΙΟΛΟΓΙΚΟ ΠΡΟΓΡΑΜΜΑ - ΜΕΤΡΙΚΑ ΣΤΟΙΧΕΙΑ 

ΒΡΕΦΟΝΗΠΙΑΚΟΣ ΣΤΑΘΜΟΣ ΟΛΟΚΛΗΡΩΜΕΝΗΣ 
ΦΡΟΝΤΙΔΑΣ: 

6 ΒΡΕΦΩΝ -15 ΝΗΠΙΩΝ - 8 ΝΗΠΙΩΝ ΜΕ ΑΝΑΠΗΡΙΑ 


ΧΩΡΟΙ 

Α. ΥΠΟΔΟΧΗ - ΔΙΟΙΚΗΣΗ 

ΕΛΑΧ. 

ΚΑΘΑΡΗ 

ΕΠΙΦΑΝΕΙΑ 

Μ2 

ΕΛΑΧΙΣΤΕΣ 

ΔΙΑΣΤΑΣΕΙΣ 

Μ 

ΠΑΡΑΤΗΡΗΣΕΙΣ 

1. Είσοδος - Αναμονή (καροτσάκια) 

12,00 

2,40 


2. Γ ραφείο Δ/νσης 

7,00 

2,40 


3. Γ ραφείο πολλαπλών χρήσεων 

9,00 

2,40 

Απαιτείται για ΒΣΟΦ με >30 παιδιά 

4. Χώρος προσωπικού 

7,00 

2,20 

Απαιτείται για ΒΣΟΦ με >6-7 άτομα 




Προσωπικό. 

5. Μόνωση 

6,00 

1,80 

Απαιτείται για ΒΣΟΦ με >35 παιδιά. 

6. ννΟ/ϋδ προσωπικού -κοινού 

6,00 

- 


7. Ιδιαίτερος χώρος για καροτσάκια 

3,00 

- 



Β1. ΧΩΡΟΙ ΒΡΕΦΩΝ 

1. Αίθουσα Ύπνου Βρεφών 

2,50Μ2/βρέφος 

3,00 

Μίπ επιφάνεια αίθ. 15.00Μ2 

2. Αίθουσα Απασχόλησης Βρεφών 

1,20Μ2/βρέφος 

3,00 

Μίπ επιφάνεια αίθ. 15.00Μ2 

3. Χώρος Αλλαγών - Λουτρού- 

2,50Μ2/θέση 

1,50 

1 θέση αλλαγής αντιστοιχεί σε 3 

Βρεφών 

αλλαγής 


βρέφη 

4. Χώρος παρασκευής γάλακτος 

4,00 

1,50 

Β2.ΧΩΡΟΙ ΝΗΠΙΩΝ 

1. Αίθουσα Απασχόλησης Νηπίων 

2. Αίθουσα Ύπνου Νηπίων 

3. Τραπεζαρία 

4. Χώρος \Λ/0/ Λουτρού νηπίων 

1,80Μ2/νήπιο 

2,00Μ2/νήπιο 

1,70Μ2/θέση 

ύπνου 

1,40Μ2/νήπιο 

12,00 

3,60 

3,60 

3,00 

3,00 

Μίη επιφάνεια αίθ. 25,00Μ2 

Όταν χρησιμοποιείται και σαν 
Τραπεζαρία. 

Μια θέση ύπνου / 4-5 νήπια. 

Μίη επιφάνεια αίθ. 12.00Μ2. 

Χώρος προαιρετικός 

Μίη επιφάνεια αίθ. 15.00Μ2 

Β3.ΧΩΡΟΙ ΝΗΠΙΩΝ 

ΜΕ ΑΝΑΠΗΡΙΑ 

1. Αίθουσα Απασχόλησης Νηπίων 

2,70Μ2/νήπιο 

3,60 

Μίη επιφάνεια αίθ. 25,00Μ2 


2,90Μ2/νήπιο 

3,60 

Όταν χρησιμοποιείται και σαν 
Τραπεζαρία. 

2. Αίθουσα Ύπνου Νηπίων 

2,50Μ2/θέση 

ύπνου 

3,00 

Μια θέση ύπνου / 4-5 νήπια 

Μίη επιφάνεια αιθ. 12.00Μ2. 

3. Τραπεζαρία 

2,20Μ2/νήπιο 

3,00 

Χώρος προαιρετικός 

4. Χώρος \Λ/ Θ /Λουτρού νηπίων 

12,00 

“ 


Γ. ΒΟΗΘΗΤΙΚΕΣ ΥΠΗΡΕΣΙΕΣ 

1. Κουζίνα 

6,00 

2,00 


2. Πλυντήριο (σιδηρωτήριο) 

- 

- 

Προαιρετικό 

3. Ακάθαρτα και είδη καθαριότητας 

- 

- 

Άμεση βοηθητική έξοδος 

4. Αποθήκη 

- 

- 


5. Λεβητοστάσιο 

" 


Ανάλογα με το σύστημα θέρμανσης 


ΠΑΡΑΤΗΡΗΣΕΙΣ: 

1. Είσοδος - Αναμονή:Περιλαμβάνει ιδιαίτερο χώρο για 
τα καροτσάκια όταν ο ΒΣΟΦ φιλοξενεί περισσότερα από 
20 βρέφη ταυτόχρονα. 

2. Χώρος Προσωπικού: Απαιτείται όταν στον ΒΣΟΦ ερ¬ 
γάζονται περισσότερα από 6-7 άτομα προσωπικό. Περι¬ 
λαμβάνει πάγκο για παρασκευή ροφήματος. 

3. Μόνωση: Χώρος όπου παραμένει κάποιο παιδί όταν 
αρρωστήσει ξαφνικά μέχρι να το παραλάβουν οι γονείς 
τους. Πρέπει να επιβλέπεται άνετα από το προσωπικό για 
την ασφάλεια και την υποστήριξη του παιδιού και να είναι 
σχεδιασμένο με τρόπο που να μη φοβίζει ή κάνει το παιδί 
να αισθάνεται απομονωμένο. 

4. Χώροι Υγιεινής Προσωπικού - Κοινού: Περιλαμβάνει 
1 \Λ/0 νιπτήρα ανά 8 άτομα προσωπικού, ένα ϋδ ανά 12 
άτομα και αποδυτήρια (Ιοο^θγ) για κάθε εργαζόμενο. 
Όταν ο ΒΣΟΦ φιλοξενεί περισσότερα από 50 παιδιά απαι¬ 
τείται ιδιαίτερος χώρος υγιεινής (\Λ/Θ με νιπτήρα) για το 
κοινό. 

5. Αίθουσα Ύπνου Βρεφών: Περιλαμβάνει κρεβατάκια 
ύπνου, ράφια ή ερμάρια για προσωπικά είδη των παιδιών 
και χώρο για παιχνίδι στο πάτωμα. Κάθε αίθουσα σχεδιά¬ 
ζεται για 10-12 το πολύ βρέφη. 

6. Αίθουσα Απασχόλησης Βρεφών: Χρησιμοποιείται 
από τα μεγαλύτερα βρέφη και περιλαμβάνει πάρκα, καθι- 
σματάκια, τραπεζάκια και ράφια. Ο χώρος μπορεί να χρη¬ 
σιμοποιείται και σαν τραπεζαρία. Κάθε αίθουσα σχεδιά¬ 
ζεται για 12-14 το πολύ βρέφη. 

7. Χώρος Αλλαγών - Λουτρού Βρεφών: Ο χώρος αυτός 
έχει άμεση σχέση με τις αίθουσες ύπνου και διημέρευσης 


βρεφών για αυτό και πρέπει να έχει οπτική επαφή με αυ¬ 
τές, ώστε να επιβλέπονται τα άλλα παιδιά κατά τη διάρ¬ 
κεια της αλλαγής. Περιλαμβάνει μεγάλους νιπτήρες ή 
παιδικά λουτρά, πάγκους για άλλαγμα και ερμάρια για τη 
φύλαξη ρουχισμού. Θα υπάρχει πρόβλεψη για την εύκο¬ 
λη αποκομιδή απορριμμάτων, όχι όμως μέσω των χώρων 
παραμονής και σίτισης των παιδιών. 

8. Χώρος Παρασκευής Γάλακτος: Πρέπει να βρίσκε¬ 
ται κοντά στους χώρους των βρεφών. Περιλαμβάνει 
πάγκο με νεροχύτη, ηλεκτρικά μάτια, ψυγείο και ντου¬ 
λάπια. 

9. Αίθουσα Απασχόλησης Νηπίων: Περιλαμβάνει τρα¬ 
πεζάκια, καθισματάκια και ράφια - ερμάρια για παιχνίδια- 
υλικά. Ο χώρος μπορεί να χρησιμοποιείται και σαν τραπε¬ 
ζαρία εφόσον δεν υπάρχει ιδιαίτερος χώρος για τη λει¬ 
τουργία αυτή. Όταν ο ΒΣΟΦ έχει περισσότερες από μια 
αίθουσες απασχόλησης νηπίων καλό είναι να υπάρχει η 
δυνατότητα να ενοποιούνται ανά δύο. 

10. Αίθουσα Ύπνου Νηπίων: Περιλαμβάνει κρεβατάκια 
και ράφια ή ερμάρια ή κρεμάστρες. 

11. Χώρος ννΘ/Λουτρού Νηπίων: Πρέπει να βρίσκεται 
κοντά στις αίθουσες των νηπίων που εξυπηρετεί. Περι¬ 
λαμβάνει παιδικά είδη υγιεινής: ένα \Λ/Θ ανά 10 νήπια, ένα 
νιπτήρα ανά 6 νήπια και ένα ϋδ ή παιδικό λουτρό ανά 20- 
25 νήπια. Σε ΒΣΟΦ με περισσότερες από δύο αίθουσες 
απασχόλησης νηπίων, οι χώροι \Λ/Θ-λουτρού μπορούν να 
ομαδοποιούνται ώστε να είναι κοινοί για δύο το πολύ αί¬ 
θουσες. 

12. Τραπεζαρία: Όταν υπάρχει ιδιαίτερος χώρος φα¬ 
γητού, θα περιλαμβάνει τραπεζάκια και καθισματάκια. 

Θα πρέπει να έχει καλή σύνδεση με την κουζίνα και αν 
είναι δυνατόν να μπορεί να ενοποιείται με την αίθουσα 
των νηπίων που εξυπηρετεί. Η τραπεζαρία μπορεί να 
εξυπηρετεί δύο αίθουσες νηπίων, το σερβίρισμα του 
φαγητού όμως σε αυτή την περίπτωση θα γίνεται τμη¬ 
ματικά. 

13. Κουζίνα: Το εμβαδόν που αναφέρεται, αντιστοιχεί 
στην περίπτωση ελάχιστης εγκατάστασης για φύλαξη 
και ζέσταμα φαγητού που παίρνουντα παιδιά απότο σπί¬ 
τι τους. Περιλαμβάνει πάγκο με νεροχύτη, ηλεκτρικά μά¬ 
τια, ψυγείο και ερμάρια. Στην περίπτωση που παρασκευ¬ 
άζεται φαγητό στο ΒΣΟΦ, η κουζίνα πρέπει να είναι ανα¬ 
λογών διαστάσεων, να διαθέτει ανάλογη με τον αριθμό 
των μερίδων εστία ένα τουλάχιστο φούρνο, διπλές βα¬ 
θιές λεκάνες πλύσης μαγειρικών σκευών από λείο αδια¬ 
πότιστο υλικό, ηλεκτρικό ψυγείο, πάγκους προετοιμα¬ 
σίας και ερμάρια. Μπορεί να διαθέτει και ηλεκτρικό πλυ¬ 
ντήριο πιάτων. Οι χώροι της κουζίνας θα εξαερίζονται 
καλά με κατάλληλο σύστημα εξαερισμού. Θα υπάρχει 
χώρος συγκέντρωσης απορριμμάτων και δυνατότητα 
άμεσης αποκομιδής τους. 

14. Αποθήκη Τροφίμων: Περιέχει ράφια και ερμάρια για 
τη φύλαξη των τροφίμων. Μπορεί να συνδυαστεί με το 
χώρο της κουζίνας με ανάλογη αύξηση της επιφάνειάς 
της. Πρέπει να είναι χώρος καλά αεριζόμενος χωρίς 
υγρασία. 

15. Πλυντήριο - Σιδηρωτήριο: Περιλαμβάνει ηλεκτρικό 
πλυντήριο ρούχων, ηλεκτρικό στεγνωτήριο (προαιρετι¬ 
κά), νεροχύτη, σιδηρωτήριο και ράφια - ερμάρια. 

16. Οι χώροι που εξυπηρετούν τα Νήπια με αναπηρία, 
(προσβάσεις, διάδρομοι, αίθουσες, χώροι υγιεινής, περι- 
βάλλων χώρος κλπ) και ο εξοπλισμός τους, θα πρέπει να 
είναι σύ μφωνοι με τις εκάστοτε ισχύουσες προδιαγραφές 
για τα άτομα αυτά. 

Γ. Κατασκευαστικές διατάξεις 

• Διατάξεις ασφάλειας 

Η ασφαλής πρόσβαση και παραμονή των παιδιών στους 
χώρους του ΒΣΟΦ, πρέπει να εξασφαλίζεται με ειδικές 
κατασκευαστικές διατάξεις και λεπτομέρειες. 

1. Πρέπει να αποφεύγονται οι ανισοσταθμίες στους χώ¬ 
ρους του ΒΣΟΦ που είναι προσπελάσιμοι στα παιδιά. 
Όπου είναι απαραίτητο να υπάρχουν σκάλες, πρέπει να 
έχουν ασφαλή κιγκλιδώματα, επίστρωση με υλικά αντιο¬ 
λισθητικά και στρογγυλεμένες γωνίες. 

2. Κανένα κιγκλίδωμα ή άλλο προστατευτικό χώρισμα 
δεν πρέπει να έχει ανοίγματα μεγαλύτερα των 12 εκ. και 
σκαλωτή διάταξη που να επιτρέπει το σκαρφάλωμα των 
παιδιών. Το ύψος των κιγκλιδωμάτων ή στηθαίων θα πρέ¬ 
πει να είναι 1.50 μ. τουλάχιστον. 

3. Π ρέπει να αποφεύγονται οι μεγάλες τζαμαρίες και 
όπου αυτό δεν είναι δυνατό, πρέπει να προστατεύο¬ 
νται με μπάρες ή κιγκλιδώματα κατάλληλα, μέχρι 
1.50μ. ύψος τουλάχιστον. Τα τζάμια θα πρέπει να είναι 
ασφαλείας ή οπλισμένα ή επενδεδυμένα με ειδική 
μεμβράνη. 

4. Τα παράθυρα των χώρων των παιδιών θα διαμορφώ¬ 
νονται χωρίς ανοιγόμενα φύλλα μέχριτο ύψος 1.50 μ. Στο 
σταθερό τμήμα του ανοίγματος μέχρι το ύψος αυτό, θα 
κατασκευάζονται προστατευτικές διατάξεις - κατασκευ¬ 
ές (μπάρες-κιγκλιδώματα κλπ), οι οποίες δεν αφήνουν κε¬ 
νά με άνοιγμα μεγαλύτερο των 12 εκατ. 

5. Τα χωρίσματα μεταξύ των \Λ/0 των νηπίων δεν εί¬ 


ναι απαραίτητα. Στην περίπτωση όμως που κατασκευ¬ 
άζονται δε θα πρέπει να έχουν ύψος μεγαλύτερο του 
1.30 μ. 

6. Ειδική προσοχή θα πρέπει να δοθεί στην ασφάλεια 
της ηλεκτρικής εγκατάστασης (θέση και είδος ρευματο¬ 
δοτών, πίνακας ασφαλείας κ.λπ.), 

• Τελειώματα χώρων 

1. Τα δάπεδα των χώρων απασχόλησης, ύπνου, φαγη¬ 
τού και κυκλοφορίας των παιδιών θα πρέπει να είναι επι¬ 
στρωμένα με υλικά αντιολισθηρά, ζεστά στην αφή και 
στην όψη, που να μπορούν εύκολα να καθαρίζονται (αν 
είναι δυνατό χωρίς αρμούς) και να είναι ηχοαπορροφη- 
τικά. 

2. Οι τοίχοι των πιο πάνω χώρων θα βάφονται ή επεν¬ 
δύονται με υλικά που να έχουν χαρούμενους χρωματι¬ 
σμούς, να καθαρίζονται εύκολα και να είναι κατά το δυνα¬ 
τό ηχοαπορροφητικά. 

3. Οι τοίχοι των χώρων υγιεινής και ακαθάρτων θα επεν¬ 
δύονται από το δάπεδο μέχρι ύψος 1.60 μ. τουλάχιστον, 
με πλακίδια πορσελάνης. Το ίδιο θα ισχύει και για τους 
τοίχους της κουζίνας και του πλυντηρίου. 

4. Όλα τα υλικά που χρησιμοποιούνται στις κατασκευές 
και τα τελειώματα θα είναι μη τοξικά. 

• Θέρμανση 

Όλοι οι ΒΣΟΦ θα πρέπει να διαθέτουν σύστημα κεντρι¬ 
κής θέρμανσης που να εξασφαλίζει σε κάθε περίπτωση 
εσωτερική θερμοκρασία 18 0 όταν η εξωτερική είναι 0 0. 

• Φωτισμός - αερισμός 

Οι χώροι παραμονής των παιδιών θα πρέπει να έχουν 
κατάλληλο φυσικό φωτισμό (με προσανατολισμό-κατά 
προτίμηση-μεσημβρινό) απαγορευομένου του φωτισμού 
και του αερισμού διαμέσου φωταγωγών. 

• Επίπλωση 

Οι ΒΣΟΦ θα πρέπει να διαθέτουν έπιπλα κατάλληλα για 
τη βρεφική/νηπιακή ηλικία και παιδιά με αναπηρία αντί¬ 
στοιχα, (βρεφικά πάρκα και καθίσματα, κρεβατάκια, τρα¬ 
πεζάκια με ανάλογο αριθμό καθισμάτων κ.λπ.) Τα τραπε¬ 
ζάκια και τα καθίσματα θα πρέπει να είναι ελαφρά και χω¬ 
ρίς οξείες γωνίες.Είναι απαραίτητα επίσης ράφια, 
συρτάρια και ερμάρια για την τοποθέτηση παιχνιδιών και 
λοιπών αντικειμένων απασχόλησης (π.χ. βιβλία, χρώματα 
κ.λπ.). Όλα τα έπιπλα θα πρέπει να είναι κατασκευσμένα 
και βαμένα με υλικά μη τοξικά. 

• Περιβάλλων χώρος -υπαίθριοι και ημιυπαίθριοι χώροι 

Κάθε ΒΣΟΦ πρέπει να διαθέτει διαμορφωμένο υπαίθριο 

χώρο ανάλογα με το είδος και το μέγεθος του. 

Τμήμα του υπαίθριου χώρου θα πρέπει να σκιάζεται 
τους ζεστούς μήνες. Μπορεί να είναι και ημιυπαίθριο. 

Ο υπαίθριος ή ημιυπαίθριος χώρος θα πρέπει να είναι 
διαμορφωμένος με γωνιά παιδικής χαράς και πράσινο. 
Στη διαμόρφωσή του θα πρέπει να αποφεύγονται τα 
σκαλιά και να κατασκευάζονται ράμπες που θα μπο¬ 
ρούν να χρησιμοποιηθούν και από τα παιδιά με αναπη¬ 
ρία . Ιδιαίτερη προσοχή πρέπει να δοθεί στην προστα¬ 
σία του υπαίθριου ή ημιυπαίθριου χώρου από δυνα¬ 
τούς ανέμους ή δημιουργία ρευμάτων αέρα.(π.χ. σε 
ΡίΙοίίε). 

Ο εξοπλισμός του υπαίθριου χώρου θα πρέπει να είναι 
ασφαλής και κατάλληλος για την ηλικία και την κατάστα¬ 
ση των παιδιών. 

Άρθρο 4 

Κριτήρια επιλογής παιδιών 

Οικονομική κατάσταση των γονέων. Προηγούνται τα 
παιδιά των οικογενειών με χαμηλά εισοδήματα, των πο¬ 
λυτέκνων οικογενειών, των μονογονεϊκών οικογενειών, 
των γονέων με σωματική - πνευματική αναπηρία. 

Άρθρο 5 

Εγγραφή παιδιών 

Για την εγγραφή των παιδιών υποβάλλονται τα ακόλου¬ 
θα δικαιολογητικά: 

1. Αίτηση του γονέα ή κηδεμόνα. 

2. Πιστοποιητικό οικογενειακής κατάστασης από το 
οποίο να προκύπτει και η ηλικία του παιδιού. 

3. Βεβαίωση γιατρού του Δημοσίου, ΝΠΔΔ, ή Ασφαλι¬ 
στικού Οργανισμού για την κατάσταση υγείας του παι¬ 
διού. 

4. Αντίγραφο της δήλωσης Φορολογίας Εισοδήματος 
τρέχοντος έτους ή Εκκαθαριστικό της Εφορίας του προη¬ 
γούμενου έτους. Σε περίπτωση που δεν υποχρεούται να 
υποβάλλει φορολογική δήλωση θα προσκομίζει βεβαίω¬ 
ση της οικείας Δ.Ο.Υ. 

Άρθρο 6 
Προσωπικό 

Σε κάθε ΒΣΟΦ θα απασχολείται ένας Διευθυντής/ντρια 
με τα ακόλουθα προσόντα: 

(1) Πτυχιούχοςτου Παιδαγωγικού Τμήματος ΑΕΙ κατεύ¬ 
θυνσης Νηπιαγωγών ή Σχολών Νηπιαγωγών ή Παιδαγω¬ 
γικών Ακαδημιών της ημεδαπής ή ισότιμων της αλλοδα¬ 
πής ή 

(2) Πτυχιούχος Τμημάτων Βρεφονηπιοκομίας ΤΕΙ ή 
Ανωτέρων Σχολών Νηπιοβρεφοκόμων της ημεδαπής ή 
ισότιμων της αλλοδαπής 

1. Το βρεφικό Τμήμα του Σταθμού περιλαμβάνει βρέφη 
ηλικίας από 8 μηνών έως 2,5 ετών και έχει το ακόλουθο 
προσωπικό ανά 8 βρέφη: 

Α. Ένα Βρεφοκόμο με τα πιο κάτω προσόντα: 

Πτυχιούχο Τμημάτων Βρεφονηπιοκομίας ΤΕΙ ή Ανωτέ¬ 
ρων Σχολών Νηπιοβρεφοκόμωντης ημεδαπής ή ισότιμων 
της αλλοδαπής 

Σε περίπτωση έλλειψης υποψηφίων βρεφοκόμων μετά 
πιο πάνω προσόντα προσλαμβάνονται κάτοχοι: 

(1) Διπλώματος Ινστιτούτου Επαγγελματικής Κατάρτι¬ 
σης των ειδικοτήτων: 

(α) Προσχολικής Αγωγής Δραστηριοτήτων Δημιουρ¬ 
γίας και Έκφρασης 

(β) Προσχολικής Αγωγής Ημερήσιας Φροντίδας Παι¬ 
διών με Ειδικές Ανάγκες ή 

(2) πτυχίου Σχολών ιδιωτικού τομέα ειδικότητας βρεφο¬ 
νηπιοκομίας διετούς φοίτησης, κάτοχοι όμως και απολυ¬ 
τηρίου Λυκείου ή εξαταξίου Γυμνασίου ή 

(3) πτυχίου δευτεροβάθμιας εκπαίδευσης ειδικότητας 
Βρεφονηπιοκόμων - Παιδοκόμων 

Β. Ένα βοηθό Βρεφοκόμου κάτοχο: 

(1) πτυχίου Σχολών ιδιωτικού τομέα ειδικότητας βρεφο¬ 
νηπιοκομίας διετούς φοίτησης, κάτοχο όμως και απολυ¬ 
τηρίου Λυκείου ή εξαταξίου Γυμνασίου ή 

(2) πτυχίου δευτεροβάθμιας εκπαίδευσης ειδικότητας 
Βρεφονηπιοκόμων - Παιδοκόμων ή 

(3) βεβαίωσης σπουδών Εργαστηρίων Ελευθέρων 


Σπουδών ειδικότητας Βρεφονηπιοκομίας διετούς τουλά¬ 
χιστο φοίτησης κάτοχο όμως και Απολυτηρίου Λυκείου ή 
εξαταξίου Γυμνασίου. 

2. Το νηπιακό τμήμα του ΒΣΟΦ περιλαμβάνει νήπια ηλι¬ 
κίας από 2,5 μέχρι 6,5 ετών και έχει το ακόλουθο προσω¬ 
πικό ανά 25 νήπια: 

Α. Ένα Νηπιαγωγό με τα πιο κάτω προσόντα: 

(1) Πτυχιούχο του Παιδαγωγικού Τμήματος ΑΕΙ κατεύ¬ 
θυνσης Νηπιαγωγών ή Σχολών Νηπιαγωγών ή Παιδαγω¬ 
γικών Ακαδημιών της ημεδαπής ή ισότιμων της αλλοδα¬ 
πής ή 

(2) Πτυχιούχο Τμημάτων Βρεφονηπιοκομίας ΤΕΙ ή Ανω¬ 
τέρων Σχολών Νηπιοβρεφοκόμων της ημεδαπής ή ισότι¬ 
μων της αλλοδαπής 

Σε περίπτωση έλλειψης υποψηφίων Νηπιαγωγών με τα 
πιο πάνω προσόντα προσλαμβάνονται οι κάτοχοι: 

(1) Διπλώματος Ινστιτούτου Επαγγελματικής Κατάρτι¬ 
σης των ειδικοτήτων: 

(α) Προσχολικής Αγωγής Δραστηριοτήτων Δημιουρ¬ 
γίας και Έκφρασης 

(β) Προσχολικής Αγωγής Ημερήσιας Φροντίδας Παι¬ 
διών με Ειδικές Ανάγκες ή 

(2) πτυχίου Σχολών ιδιωτικού τομέα ειδικότητας βρεφο¬ 
νηπιοκομίας διετούς φοίτησης, κάτοχοι όμως και Απολυ¬ 
τηρίου Λυκείου ή Εξαταξίου Γ υμνασίου ή 

(3) πτυχίου δευτεροβάθμιας εκπαίδευσης ειδικότητας 
Βρεφονηπιοκόμων - Παιδοκόμων. 

Β. Ένα βοηθό Νηπιαγωγού κάτοχο: 

(1) πτυχίου Σχολών ιδιωτικού τομέα ειδικότητας βρεφο¬ 
νηπιοκομίας διετούς φοίτησης, κάτοχο όμως και απολυ¬ 
τηρίου Λυκείου ή εξαταξίου Γ υμνασίου ή 

(2) πτυχίου δευτεροβάθμιας εκπαίδευσης ειδικότητας 
Βρεφονηπιοκόμων - Παιδοκόμων ή 

(3) βεβαίωσης σπουδών Εργαστηρίων Ελευθέρων 
Σπουδών ειδικότητας βρεφονηπιοκομίας διετούς τουλά¬ 
χιστον φοίτησης κάτοχο όμως και απολυτηρίου Λυκείου ή 
εξαταξίου Γ υμνασίου. 

3. Το τμήμα νηπίων με αναπηρία περιλαμβάνει παιδιά 
ηλικίας από 2,5 έως 6,5 ετών και έχει το ακόλουθο προ¬ 
σωπικό ανά 10 νήπια: 

Α. Ένα Νηπιαγωγό με τα προσόντα του εδαφίου Α της 
παραγράφου 2 του παρόντος άρθρου. Οποιοσδήποτε 
μορφής επιμόρφωση - μετεκπαίδευση ή κατάρτιση σε θέ¬ 
ματα παιδιών ή Ατόμων με Αναπηρίες ή τουλάχιστον διε¬ 
τή εμπειρία ενασχόλησης σε φορέα υποστήριξης Ατόμων 
μεΑναπηρίες(π.χ. Ιδρύματα κ.τ.λ.) θεωρείται ως επιπλέον 
προσόν. 

Β. Δύο βοηθούς Νηπιαγωγού με τα προσόντα του εδα¬ 
φίου Β της παραγράφου 2 του παρόντος άρθρου. 

Γ. Ένα Εργοθεραπευτή Πτυχιούχο ΤΕΙ. 

Δ. Δύο Κοινωνικούς Φροντιστές ή Επιμελητές Πρόνοιας 
ή απόφοιτους δευτεροβάθμιας εκπαίδευσης ή ΙΕΚ ή υπο¬ 
χρεωτικής εκπαίδευσης με αποδεδειγμένη κατάρτιση 
ή/και εμπειρία στην παροχή κοινωνικής φροντίδας σε θέ¬ 
ματα αναπηρίας. 

Στο ΒΣΟΦ θα απασχολούνται επίσης και οι παρακάτω: 

(1) Ένας Παιδίατρος, εξωτερικός ή εσωτερικός, 

(2) Δύο υπάλληλοι καθαριότητας βοηθητικών εργασιών 

(3) Ένας μάγειρος/σα με ανάλογη εμπειρία 

(4) Ένας οδηγός (εφόσον ο σταθμός διαθέτει αυτοκί¬ 
νητο μεταφοράς) 

Το προσωπικό πρέπει να διαθέτει βιβλιάριο υγείας που 
προβλέπεται από την 8405/29.10.92 απόφαση «Αντικα- 

τάσταση του άρθρου 14 της Α 1 β/8577/83 (ΦΕΚ 526/83 
τ.Β')Υγειονομικής Διάταξης» (ΦΕΚ665τ.Β') που θα θεω¬ 
ρείται αφού συμπληρωθούν δυο (2) χρόνια από την ημε¬ 
ρομηνία εκδόσεως ή από της τελευταίας θεωρήσεώς 
του. 

Άρθρο 7 

Καθήκοντα προσωπικού 

1. Διευθυντής/ντρια 

α. Μεριμνά για την υγιεινή κατάσταση των παιδιών κατά 
τις οδηγίες του Παιδιάτρου, για τη διαπαιδαγώγηση και 
την καλή διατροφή τους. 

β. Εποπτεύει την καθαριότητα, την καλή λειτουργία του 
Σταθμού και την παρασκευή του φαγητού σύμφωνα με το 
διαιτολόγιο. 

γ. Παρίσταται στις συνεδριάσεις της Διοίκησης, 
δ. Διεξάγει και υπογράφει την αλληλογραφία του Σταθ¬ 
μού και τηρεί το μητρώο των βρεφών και των νηπίων, κα¬ 
θώς και τις ατομικές καρτέλες υγείας τους. 

ε. Υποβάλλει ανά εξάμηνο, δηλ κατά τον Ιούνιο και το 
Δεκέμβριο κάθε έτους στη Διεύθυνση ή το Τμήμα Πρό¬ 
νοιας της οικείας Νομαρχιακής Αυτοδιοίκησης πίνακα 
προσωπικού, που απασχολείται στο Σταθμό, καθώς και 
τον αριθμό των εξυπηρετουμένων παιδιών. 

στ. Απασχολεί τα παιδιά κατά το παιδαγωγικό πρό¬ 
γραμμα τις ώρες που δεν ασκεί διοικητικά καθήκοντα. 

2. Ο/η Νηπιαγωγός-Βρεφοκόμος 

α. Απασχολεί τα νήπια και τα βρέφη κατά το παιδαγωγι¬ 
κό πρόγραμματου Σταθμού. 

β. Επιβλέπει τους υπαλλήλους καθαριότητας-βοηθητι- 
κών εργασιών για την τήρηση της καθαριότητας στις αί¬ 
θουσες απασχόλησης και φαγητού των νηπίων και των 
βρεφών. 

γ. Είναι άμεσος βοηθός και συμπαραστάτης του Παι¬ 
διάτρου. 

δ. Είναι υπεύθυνος για την κανονική και σύμφωνη με 
τους κανονισμούς και τις οδηγίες του Παιδιάτρου λει¬ 
τουργία τωντμημάτωντου Σταθμού. 

ε. Ο/η Βρεφοκόμος επιμελείται της παρασκευής και χο¬ 
ρήγησης του γάλακτος και της λοιπής τροφής των βρε¬ 
φών κατά τις οδηγίες του γιατρού. 

3. Ο/η Βοηθός Νηπιαγωγού - Βρεφοκόμου 

α. Βοηθάει το/τη Νηπιαγωγό - Βρεφοκόμο στην απα¬ 
σχόληση των νηπίων και των βρεφών. 

β. Επιβλέπει τη σωματική καθαριότητα των νηπίων και 
των βρεφών. 

γ. Αναπληρώνει το/τη Νηπιαγωγό - Βρεφοκόμο. 

4. Ο/η Εργοθεραπευτής/τρια 

α. Εκπαιδεύει τα νήπια στην αυτοεξυπηρέτηση, στη σί¬ 
τιση, στην κινητικότητα (αδρή και λεπτή κινητικότητα-κι- 
νητικός σχεδιασμός), στην αισθητηριακή ολοκλήρωση 
και το συντονισμό της λειτουργίας των αισθήσεων. 

β. Μεριμνά για τη βελτίωση της αντοχής τους σε δρα¬ 
στηριότητες (εξοικονόμηση δυνάμεων - σχεδιασμός δρά¬ 
σης). 

γ. Μεριμνά για τη βελτίωση των δεξιοτήτων τους και 
συμβάλλει στην αύξηση της αυτοεκτίμησής τους με την 
παραγωγή διαφόρων έργων. 

δ. Συμμετέχει στη διαδικασία σίτισης νηπίων με βαριές 
αναπηρίες. 

ε. Αναπτύσσει δημιουργικές δραστηριότητες και μερι¬ 
μνά για την κοινωνικοποίησή τους. 


5. Ο/η Κοινωνικός/ή Φροντιστής/ντρια, ο Επιμελητής/τρια 
Πρόνοιας και συναφείς ειδικότητες. 

α. Φροντίζει για την ατομική υγιεινή και καθαριότητα 
των νηπίων 

β. Υποστηρίζει τα νήπια στο φαγητό και στη λήψη φαρ¬ 
μάκων 

γ. Υποστηρίζει και συνοδεύειτα νήπια στη μεταφορά και 
τη μετακίνηση 

6. Ο Μάγειρος/σα 

α. Παραλαμβάνει από το Διευθυντή/ντρια του Σταθμού 
την κάθε φορά αναγκαία για την παρασκευή του φαγητού 
ποσότητα τροφίμων. 

β. Είναι υπεύθυνος/η για την καλή και έγκαιρη παρα¬ 
σκευή του φαγητού. 

γ. Κατανέμει τις μερίδες του πρωινού ροφήματος και 
του φαγητού. 

δ. Επιμελείται για την καλή συντήρηση και καθαριότητα 
των σκευών του μαγειρείου και εστιάσεως και είναι υπεύ¬ 
θυνη απέναντι του Διευθυντή/ντριας. 

7. Οι υπάλληλοι καθαριότητας - βοηθητικών εργασιών 

α. Παραλαμβάνουν από το Διευθυντή/ντρια του Σταθ¬ 
μού τα είδη και υλικά για την καθαριότητα. 

β. Επιμελούνται της καθαριότητας του Σταθμού και 
βοηθούν το/τη Νηπιαγωγό - Βρεφοκόμο στην καθαριότη¬ 
τα των βρεφών και των νηπίων. 

γ. Μεριμνούν για την καθαριότητα των σκευών μαγει¬ 
ρείου και εστιάσεως. 

δ. Εκτελούν κάθε άλλη υπηρεσία που υποδεικνύεται 
από το Διευθυντή/ντρια. 

8. Ο/η Παιδίατρος 

α. Ασκεί τη γενική επίβλεψη στα βρέφη και τα νήπια και 
είναι υποχρεωμένος να συμμορφώνεται προς τις υπο¬ 
χρεώσεις που προκύπτουν από τις κείμενες διατάξεις για 
την υγεία αυτών και την υγειονομική κατάσταση του 
Σταθμού. 

β. Τηρεί και ενημερώνει την Κάρτα Υγείας Βρεφών και 
Νηπίων. 

γ. Είναι υπεύθυνος/η για το διαιτολόγιο του Σταθμού. 

Άρθρο 8 

Ιματισμός προσωπικού 

Ο μάγειρος/σα και το προσωπικό καθαριότητας - βοη¬ 
θητικών εργασιών φέρουν μπλούζες εργασίας και σκού¬ 
φο. 

Άρθρο 9 
Τροφοδοσία 

Η παρεχόμενη τροφή στα σιτιζόμενα βρέφη και νήπια η 
οποία πρέπει να είναι επαρκής και με σωστή ποιοτική σύν¬ 
θεση, καθορίζεται σε ημερήσια βάση από το γιατρό και το 
Διευθυντή/ντρια του Σταθμού. 

Κατάσταση του διαιτολογίου πλήρως ενημερωμένη 
πρέπει να αναρτάται σε εμφανές σημείο των χώρων υπο¬ 
δοχής του σταθμού. 

Άρθρο 10 

1. Ο σταθμός υποχρεούται να ορίζει ωράριο λειτουρ¬ 
γίας που θα αναγράφεται στην άδεια ίδρυσης και λει¬ 
τουργίας. 

2.0 σταθμός υποχρεούται να εφαρμόζει ημερήσια προ¬ 
γράμματα για την αγωγή, ψυχαγωγία και εκπαίδευση των 
παιδιών. 

Άρθρο 11 
Ευθύνες 

1. Το νομικό πρόσωπο στο όνομα του οποίου θα εκδοθεί 
η άδεια, ευθύνεται για την άρτια οργάνωση, την ομαλή και 
απρόσκοπτη λειτουργίατου Σταθμού και υποχρεούται να 
συμμορφώνεται με τις κάθε φορά παρεχόμενες οδηγίες 
από την εποπτεύουσα Αρχή. 

2. Ο Διευθυντής/ντρια του Σταθμού ευθύνεται για την 
κανονική λειτουργία αυτού και είναι υποχρεωμένος/η να 
γνωστοποιεί εγγράφως στον υπεύθυνο του νομικού προ¬ 
σώπου, τις παρουσιαζόμενες κάθε φορά ελλείψεις και να 
υποδεικνύει τη συμπλήρωσή τους. 

Άρθρο 12 
Τηρούμενα βιβλία 

1. Σε κάθε Σταθμό τηρούνται τα ακόλουθα βιβλία: 

α. Βιβλίο συμβάντων. 

β. Κάρτες υγείας των νηπίων. 

γ. Βιβλίο παρουσίας νηπίων. 

δ. Βιβλίο εκδρομών, επισκέψεων, ομιλιών και διαλέξεων. 


ε. Βιβλίο ή κατάσταση παρουσίας του προσωπικού του 
σταθμού. 

στ. Κάθε άλλο βιβλίο που κρίνεται απαραίτητο από το 
σταθμό. 

ζ. Μητρώο βρεφών και νηπίων. 

Άρθρο 13 

Έλεγχος 

Ο έλεγχος για την καλή λειτουργία των Κέντρων διε- 
νεργείται από τις αρμόδιες Υπηρεσίες της Νομαρχιακής 
Αυτοδιοίκησης, σύμφωνα με τις διατάξεις του άρθρου 1 
του Ν. 2345/95 «Οργανωμένες υπηρεσίες παροχής προ¬ 
στασίας από φορείς κοινωνικής πρόνοιας και άλλες δια¬ 
τάξεις» (ΦΕΚ 213/Α/95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2002 

Ο ΥΦΥΠΟΥΡΓΟΣ 

Δ. ΘΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




